Z A P I S N I K
       s 5. sjednice Vijeća Mjesnog odbora „Sveti Duh“, od 27. listopada 2021.
u Mjesnoj samoupravi „Sveti Duh“, Dunjevac 15A
s početkom u 18:30 sati

NAZOČNI ČLANOVI VIJEĆA:
Branko Ančić, Nikola Šanta, Bojan Blažević, Goran Jukić, Ljubomir Marić, Sandra Bregant, 
Vladimira Matošin

OSTALI NAZOČNI:
Predstavnici udruga: Čarobnjak, Osmjeh, Gladijator i  Rakuni

Predsjedava Branko Ančić, predsjednik Vijeća. 
Konstatira da je nazočno 7 od ukupno 7 članova Vijeća što zadovoljava da se odluke mogu pravovaljano donositi.

Predsjednik daje Zapisnik s 4. sjednice na glasovanje te se isti jednoglasno usvaja.
Predsjednik daje na usvajanje dnevni red 5. sjednice.
Jednoglasno usvojen slijedeći:

D n e v n i   r e d

1. Prioriteti KA za 2022. godinu 
2. Ulica Granice 59 – prigovor na prodiranje vode u kuću
3. Ulica Sveti Duh 39 – zahtjev za postavljanje uspornika
4. Ulica Sveti Duh – prijedlog za zabranu šlepera 
5. Sveti Duh 137 – problem oko stambene zgrade
6. OŠ Medvedgrad – zahtjev za uređenjem školskog okoliša – donošenje zaključka
7. Marko i Ivana Đerek – zahtjev za kupnju suvlasničkog dijela nekretnine Grada Zagreba – donošenje zaključka
8. Pitanja, prijedlozi i obavijesti


Ad. 1. Prioriteti komunalnih aktivnosti za 2022. godinu
Vijećnici su raspravljali o prijedlogu Prioriteta komunalnih aktivnosti za 2022. godinu. U materijalima za sjednicu dostavljan je Plan iz prošle godine sa akcijama koje do sada nisu bile realizirale kao podloga za temeljito donošenje Prioriteta za 2022. godinu.
Nakon rasprave, jednoglasno je donesen slijedeći:

Z A K LJ U Č A K
o utvrđivanju prijedloga Prioriteta za plan komunalnih aktivnosti
Gradske četvrti Črnomerec za 2022.

	Vijeće Mjesnog odbora „Sveti Duh“ predlaže Vijeću Gradske četvrti Črnomerec da u Plan komunalnih aktivnosti Gradske četvrti za 2022. godinu uvrsti sljedeće akcije na području Mjesnog odbora „Sveti Duh“:

I.   VODOPSKRBA 

	R.br.
	Lokacija - ulica
	Opis radova
	


	
1.
	Orahovac – Cerovac, rekonstrukcija vodovoda
	
	




II. ODVODNJA OTPADNIH VODA 

	R.br.
	Lokacija – ulica
	Opis radova
	


	
1.
	Fraterščica 75-77/2 – Kvaternikova 126A
	Izrada projekta i izgradnja odvodnje
	

	
2.
	Srednjak odvojak
89/2,89/3,89/4,89/5
	Izrada projekta i izgradnja odvodnje
	

	3. 

	Podvinje
	Izrada projekta i izgradnja odvodnog kanala
	



III. POJAČANO ODRŽAVANJE CESTA I ULICA

	R.br.
	Lokacija – ulica
	Opis  (prvo asfaltiranje ili obnova; s pješačkim hodnikom ili bez njega; potrebne kanalice ili rubnjaci; oborinska odvodnja; potrebna proširenja i sl.)
	

	1.
	Fraterščica 75-77/2 - Kvaternikova
	izrada projekta i gradnja stuba

	

	2.

	Fraterščica 24A-26
	izrada projekta i gradnja stuba na k.č.br. 4912, k.o. Mikulići
	

	
3.
	Jablanovac-Sveti Duh 129
	gradnja stuba, asfaltiranje parkirališta i izrada drenaže
	

	4.
	Ulica Sveti Duh 170-180
	asfaltiranje
	

	5.
	Josipa Matasovića
	asfaltiranje
	

	6.
	Ulica Črnomerec od Krčelićeve do Fraterščice
	asfaltiranje i izrada projekta za izgradnju nogostupa
	

	7.
	Ulica Frateršćica
	asfaltiranje
	



IV.  OPREMA NA JAVNOPROMETNIM POVRŠINAMA 

	R.br.
	Lokacija – ulica
	Opis i količina radova 

	1.
	Črnomerec-Fraterščica
	Izrada projekta za ugibalište na autobusnom stajalištu, postavljanje nadstrešnice i produžetak nogostupa do Fraterščice 11

	
2.
	Sveti Duh – Ćukovići
	Postavljanje prometnog ogledala



V. JAVNA RASVJETA

	R.br.
	Lokacija - ulica
	Opis i količina radova  (duljina u metrima, odnosno broj novih rasvjetnih tijela i sl.)

	
1.
	Sveti Duh 170 do ulice Čukovići
	izrada projekta i postavljanje 2 do 3 rasvjetna stupa 

	
2.
	Trsje 12A -24B
	Postavljanje rasvjetnih stupova





[bookmark: _GoBack]VI. IGRALIŠTA

	R.br.
	Lokacija  i vrsta igrališta
	            Opis radova (detaljno)
	Količina

	
1.
	Dječje igralište kod Doma za starije osobe Sveti Josip, Dunjevac – Ulica grada Gualdo Tadino
	Postavljanje antitraumatske podloge
	

	
2.
	Dječje igralište Sveti Duh 129
	Održavanje okoliša oko igrališta,
k.č.1137/1 i k.č.1139 k.o. Črnomerec
	

	
3.
	Dječje igralište Sveti Duh 180
	k.č. 528, k.o. Črnomerec
	




Ad. 2. Ulica Granice 59 – prigovor na prodiranje vode u kuću

Predsjednik MO otvara raspravu o zahtjevu stanara iz obiteljske kuće na adresi Granice 59.
Nakon rasprave, jednoglasno je donesen slijedeći:

Z A K LJ U Č A K
o prijedlogu za očevid na adresi Granice 59

1. Vijeće Mjesnog odbora „Sveti Duh“ raspravljalo je o zahtjevu stanara obiteljske kuće u ulici Granice 59 o problemu prodiranja vode u dvorište, ispod kuće i podrum. Navedeni problemi nisu od prije, te navode vjerojatnost da voda dolazi s ulične strane, vjerojatno nakon pomaka zemlje ili pucanja odvodnih cijevi.

2. Na temelju svih činjenica, Vijeće predlaže očevid predstavnika Vodoopskrbe i odvodnje, Zagrebačkih cesta i ureda koji se bave rješavanjem komunalne infrastrukture.

3. Ovaj Zaključak dostavit će se Gradskom uredu za mjesnu samoupravu i Vijeću gradske četvrti Črnomerec na daljnje postupanje.


Ad. 3. Ulica Sveti Duh 39 – zahtjev za postavljanje uspornika

Predsjednik otvara raspravu o prijedlogu građana za postavljanje uspornika na adresi Sveti Duh 39.
Nakon rasprave, jednoglasno je donesen slijedeći:

Z A K L J U Č A K
o prijedlogu za postavljanje uzdignute plohe na pješačkom prijelazu, 
Sveti Duh 39

1. Vijeće Mjesnog odbora „Sveti Duh“ raspravljalo je o prijedlogu građana za postavljanje uzdignutih ploha na pješačkom prijelazu u ulici Sveti Duh 39.

2. Vijeće prihvaća prijedlog o traženom.

3. Ovaj Zaključak dostavlja se u Gradski ured za mjesnu samoupravu i Vijeće gradske četvrti Črnomerec na daljnje postupanje.


Ad. 4.  Ulica Sveti Duh – prijedlog za zabranu šlepera 

Predsjednik čita dopis predstavnice stanara Sveti Duh 16 koja daje prigovor na promet šlepera i teških kamiona ulicom Sveti Duh.
Vijeće Mjesnog odbora nakon rasprave jednoglasno donosi slijedeći:

Z A K L J U Č A K
o prijedlogu zabrane kretanja teškim kamionima i šleperima ulicom Sveti Duh

1. Vijeće Mjesnog odbora „Sveti Duh“ raspravljalo je o problemu prometovanja teških kamiona i šlepera ulicom Sveti Duh.

2. Vijeće traži da se pod hitno pronađe tehničko usporavanje ili uspostava zabrane kretanja teškim kamionima i šleperima ulicom Sveti Duh. 

3. Ovaj Zaključak dostavlja se u Gradski ured za mjesnu samoupravu i Vijeće gradske četvrti Črnomerec na daljnje postupanje.


Ad. 5.  Sveti Duh 137 – problem oko stambene zgrade

Predsjednik pojašnjava točku dnevnog reda i problem oko navedene zgrade. 
Nakon rasprave jednoglasno donesen slijedeći:

Z A K L J U Č A K
problem oko stambene zgrade, Sveti Duh 137

1. Vijeće Mjesnog odbora „Sveti Duh“ raspravljalo je o zahtjevu gosp. S.B. , Sveti Duh 137 koji navodi da je problem u korištenju stuba koje se nalaze između dviju zgrada na kojima se zadržavaju prolaznici i učenici obližnje škole, te da se često oštećuju staklene prizme na nogostupu.

2. Vijeće je nakon utvrđivanja vlasništva navedene lokacije zaključilo da se radi o privatnom vlasništvu te da nije nadležno u rješavanju nastalog problema.

3. Ovaj Zaključak dostavlja se podnositelju zahtjevu.


Ad. 6.  OŠ Medvedgrad – zahtjev za uređenjem školskog okoliša – donošenje zaključka

Predsjednik napominje kako se o ovoj točki dnevnog reda raspravljalo na 3. sjednici MO „Sveti Duh“, gdje je odlučeno da će se ispitati točno potrebe OŠ Medvedgrad.
Nakon rasprave i iznesenih činjenica, jednoglasno donesen slijedeći:

Z A K LJ UČ A K
o zahtjevu OŠ Medvedgrad

1. Vijeće Mjesnog odbora „Sveti Duh“ raspravljalo je o zahtjevu OŠ Medvedgrad za pomoć u financiranju uređenje školskog okoliša i nabavu potrebnih sprava.

2. Vijeće predlaže da se OŠ Medvedgrad za sva potrebna investiranja u školsku infrastrukturu podnesu Gradskom uredu za obrazovanje, obzirom da su financijska sredstava Planom komunalnih aktivnosti Gradske četvrti Črnomerec ograničena.

3. Ovaj Zaključak dostavlja se podnositelju zahtjeva.

Ad. 7.  Marko i Ivana Đerek – zahtjev za kupnju suvlasničkog dijela nekretnine Grada Zagreba 
–  donošenje zaključka

Predsjednik napominje kako se o ovoj točki dnevnog reda raspravljalo na 3. sjednici MO „Sveti Duh“, gdje je odlučeno da će se ispitati opravdanost zahtjeva za kupnju nekretnine k.č.br. 3056 k.o. Črnomerec.
Nakon rasprave i iznesenih činjenica, jednoglasno donesen slijedeći:

Z A K LJ U Č A K
o kupnji suvlasničkog dijela nekretnine Grada Zagreba 

1. Vijeće Mjesnog odbora „Sveti Duh“ raspravljalo je o zahtjevu otkupa suvlasničke nekretnine u Zagrebu k.č. br. 3056 k.o. Črnomerec.

2. Vijeće daje pozitivno mišljenje o prijedlogu otkupa suvlasničke nekretnine u Zagrebu k.č. 3056 k.o. Črnomerec.

3. Ovaj Zaključak dostavlja se Gradskom uredu za mjesnu samoupravu i Vijeću Gradske četvrti Črnomerec na daljnje djelovanje.


Ad. 8.   Pitanja, prijedlozi i obavijesti

Predsjednik i Vijeće nakon kratke rasprave zatvara sjednicu.

Sjednica završila u 19:45 sati.


Zapisnik vodio:
Branko Ančić

KLASA:    026-02/21-002/1904
URBROJ:  251-06-11-307-21-2
Zagreb,      27.listopada 2021.				
  
       Predsjednik Vijeća 
Mjesnog odbora „Sveti Duh“

           Branko Ančić

